દાઢીધારી મૂછમાં મલક્યો ને આગળ બોલ્યો, “કહેવાય છે કે મોહભંગ થયેલી એ અપ્સરાને કામદેવે ગુફાના પથ્થરોમાં જીવતી જડી દીધી હતી. એ અપ્સરાનો મોહ ખુદ કામદેવ પણ વિસરી શક્યા નહીં અને એની યાદગીરી માટે આખો શ્લોક પથ્થરોની ખાંચમાં રચતા ગયા. જેનો અર્થ એવો થાય કે, “હે દેવી, હું ખુદ કામદેવ તારા સંમોહનમાં ચૂર થઈ ગયો. તારા સૌંદર્યને તે કાળી વિદ્યાથી કલંકિત કર્યું છે માટે હું શ્રાપ આપું છું. હે દેવી, તમારું સ્વરુપ પારખવું દેવો માટે પણ દુષ્કર બની રહો.”